Toma Akvinski o ženi — II. dio* 
Augustin PAVLOVIĆ 


3. Nepovoljni iskazi o ženi 


Već smo kazali da je svrha ove rasprave istaknuti Tomine tekstove koji su 
za ženu povoljni, no pritom nismo skrivali činjenicu da ima i onih ne- 
povoljnih. Uostalom, o njima je već bilo riječi nekoliko puta. Premda ih 
danas ne možemo prihvatiti, možemo ih pokušati razumjeti. A razumjet 
ćemo ih ako dozovemo u pamet opće kulturno-društvene prilike ondaš- 
njeg vremena, koje nisu bile naklonjene ženi; utjecaj Aristotelove nauke 
u ovoj točki nije bio sretan, ali ni ondašnji način tumačenja nekih biblijs- 
kih tekstova. 

O Aristotelovu utjecaju već je dovoljno bilo rečeno. Bit će dakle po- 
trebno, bar ukratko, izložiti položaj žene u XIII. str. (3.1), ondašnji način 
tumačenja Biblije u odnosu prema današnjem (3.2) i navesti glavnije ne- 
povoljne tekstove (3.3), koji se odnose na podčinjenost žene mužu (A), 
na isključenost žene iz javnih službi, društvenih i Crkvenih (B) i na tvrd- 
nju da je žena mas occasionatus (C). 


3.1. Položaj žene u XIII. st. 
Položaj žene u prošlim stoljećima nije bio na zavidnoj visini. Njemački 
filozof i sociolog Max Horkheimer tu istinu sažimlje ovako: »To što je 
djevojka građanskog podrijetla bila pozvana da budućem mužu vodi ku- 
ćanstvo i dade nasljednika, određivalo je sadržaj i cilj njezina odgoja i 
morala, odlučivalo je o njezinoj svijesti o samoj sebi, horizontu njezine 
sreće i upravljalo njezinim ponašanjem. Zapravo, i nakon povećanja nje- 
zinih prava u novovjekovlju ona nije bila slobodan subjekt. Kao izraz i 
opravdanje tog odnosa, filozofija od Grka pa do njemačkog idealizma že- 
nu otuda nikada nije uzimala kao punoljetnu.« 

(0) nepovoljnom položaju žene u prošlosti napisano je mnogo knjiga i 
članaka.!“* Pokušat ćemo sažeti što je Catherine Capelle napisala o po- 


* I.dio v. Obnovljeni život 1/1992, str. 3-33. 

141 M. HORKHEIMER, Kritika instrumentalnog uma, Zagreb, Globus 1988, str. 148. (S 
engleskog, odnosno s njemačkog preveli T. Ladan i P. Barišić.) 

142 Npr. za položaj žene u staroj Crkvi i u srednjem vijeku vidi obilnu literaturu na kraju 
članka Ingetraut Ludolphy u: Theologische Realenzykloći pdie, Bd. 11, Berlin-New 
York, Walter de Gruyter, 1983, str. 440-441. — Može se još mnogo toga dodati, usp. 
E. GOSSMANN, Anthropologie und soziale Stellung der Frau nach Summen und Sen- 
tentkommnentaren des 13. Jahrhunderts (Miscellanea mediaevalia, Band 12/1: Soziale 
Ordnungen im Selbstverstndnis des Mittelalters, hrsg. A. ZIMMERMANN, Berlin-New 


231 


AUGUSTIN PAVLOVIĆ 


ložaju žene u XIII. st.,143 dakle u vrijeme kad je sv. Toma živio i pisao. 
Prema njezinu izlaganju položaj žene u Francuskoj i Italiji nije bio pos- 
vuda jednak, ovisno o tom je li u dotičnom kraju ili području bilo na snazi 
rimsko, germansko ili kanonsko pravo, ili čak neko lokalno pravo.1# Taj 
je. položaj podosta ovisio i o tom kojemu je staležu žena pripadala: ple- 
mićkom, građanskom, seljačkom ili redovničkom. Usprkos nekim izuze- 
cima (u 12. st. Alienora Akvitanska, Matilda iz Canosse; u 13. st. Blanka 
iz Kastilije, Blanka iz Champagne, Margarita iz Flandrije, Adelhaida iz 
Brabanta, itd.), situacija žene plemkinje u tom feudalnom vremenu bila je 
vrlo nepovoljna, što je proizlazilo iz vojnog ustrojstva onoga društva i ne- 
sposobnosti žene da ratuje. 1+ Crkveni je utjecaj s jedne strane išao u 
prilog ravnopravnosti svih kao djece Božje (coram Deo, pred Bogom), ali 
je s druge strane bio do znatne mjere osujećen raznim izrekama uzetim iz 
rimskog prava i crkvenih otaca.1# Žene građanke bile su u nešto boljem 
položaju nego seljanke, ali jedne i druge, kao i plemkinje, bile su pod- 
vrgnute muževima, skupa sa svojim dobrima. Ipak, kad je žena bila vlas- 
nica trgovačke ili obrtničke radnje, mogla je — ali samo u tim poslovima — 
voditi parnicu pred sudom, mogla je u tom slučaju i svjedočiti i položiti 
prisegu, što se inače ženi nije dopuštalo.!*' Žena je za preljub mogla biti 
kažnjena smrću, dok se mužu to nije moglo dogoditi.!** U seoskim sre- 
dinama život je bio jadan, ali jadniji je ipak bio život žene nego muža. 
Muž je imao pravo ženu tući. 1? 

U izobrazbi, žene plemkinje i građanke mogle su se školovati u žen- 
skim samostanima, bar u XII. i na početku XIII. st. No, kad su se počela 
razvijati sveučilišta, na koja žene nisu imale pristupa, samostanske su ško- 
le počele opadati, a time i mogućnost izobrazbe za žene. 0 Žene - re- 
dovnice pak imale su u samostanima najveću mogućnost razvoja.! 

Na kraju ovoga kratkog prikaza spomenimo i to đa su razvijen trgo- 
vački život, a s njime povezana putovanja i izbivanja iz vlastite obitelji i 


York, Walter de Gruyter, 1979, str. 281-297); J. LE GOFF, Srednjovekovna civiliza- 
cija Zapadne Evrope, s franc. prevela D. Stošić, Beograd, »Jugoslavija«, 1974, posebno 
gl. VIII-IX, str. 301-416; R. PERNOUD, Pour en finir avec le Moyen Age, Paris, Edi- 
tions du Seuvil, 1977. Od naših autora dovoljno je navesti: Lj. MATKOVIĆ, Žena i 
Crkva, Zagreb, KS, 1973; F. ŠANJEK, »Žena u hrvatskom srednjevjekavlju«, u: Bo- 
goslovska smotra, XX (1990), br. 34, str. 176-191, Zagreb; M. VALKOVIĆ, Uloga 
Žene u javnom životu evropske civilizacije, u istom broju Bog. smotre, str. 192-208. 

143 C. CAPELLE, nav. dj. (v. bilj. 23), str. 9-36. 

144 Ondje, str. 9-10. 

145 Ondje, str. 15. 

146 Ondje, str. 15. 

147 Ondje, str. 19. 

148 Ondje, str. 18. 

149 Ondje, str. 20. 

150 Ondje, str: 31. 

151 Ondje, str. 29. 

zavičaja, uzrokovali osnivanje »javnih kuća«, što je bilo na štetu ugleda 
ženskog roda. ** Pa i ona poznata »viteška ljubav«, u biti izvanbračna, 
bez sumnje je izazvala reakciju među klerom. Zato Catherine Capelle 
zaključuje: »To znači da će Toma, u društvu svoga vremena, upoznati 
ženu malođobnu, neodraslu i omalovaženu.« 


3.2. Preikritički način tumačenja Biblije 
u odnosu prema današnjem, kritičkom 


Zna se da je kritičko tumačenje Sv. pisma počelo tek prije dvjesta godina 
(Richard Simon u drugoj polovici 18. st)! 4 prije se donekle znalo ono 
što je rečeno na Drugom vatikanskom saboru u dogmatskoj konstituciji 
Dei Verbum, br. 12, naime: »da je Bog u Sv. pismu govorio ljudima na 
ljudski način« pa da »tumačitelj... mora pažljivo istraživati što su hagi- 
ografi stvarno htjeli reći i što je Bog odlučio njihovim riječima otkriti.« 
Da bismo to ispravno razumjeli, »potrebno je obratiti dužnu pozornost s 
jedne strane na uobičajene one osobite načine shvaćanja, izražavanja i 
pripovijedanja koji su u doba pojedinog hagiografa bili na snazi, a s druge 
strane na one načine koji su se u ono doba obično upotrebljavali u uza- 
jamnom ljudskom saobraćanju.«!** Radi toga valja se obazirati na »knji- 
ževne vrste«, na izvor ili tradicije koje je hagiograf upotrebljavao, na to 
što je zapravo htio iznijeti kao Božju poruku, a što je bilo ovisno o pri- 
likama onoga doba, itd. »Riječi Božje, izrečene ljudskim jezicima, pos- 
tadoše slične ljudskom govoru, kao što jednoć Riječ Vječnog Oca, uzevši 
slabo ljudsko tijelo, postade slična ljudima«, piše u konstituciji »Dei Ver- 
bum«. 

Međutim, da bi se do tako jasne svijesti došlo i da bi se prihvatili za- 
ključci iz toga izvedeni, trebalo je proći mnogo vremena i uložiti mnogo 
truda. Upotreba povijesno-kritičke metode u tumačenju Staroga i Nov- 
oga zavjeta uvedena je u katoličku egzegezu tek početkom XX. st. (J. M. 
Lagrange 1905. za Stari zavjet, a za Novi zavjet 1892, odnosno 1902.) dok 
je u protestantsku eg7egezu uvedena stoljeće ranije, dakle bar šest sto- 
ljeća nakon sv. Tome. 


152 Ondje, str. 35-36. 

153 Ondje, str. 36. 

154 Pregled pretkritičkog i kritičkog istraživanja Staroga zavjeta v. u Biblijska teologija Sta- 
roga i Novoga zavjeta (od skupine američkih autora, preveo dr. Mato Zovkić), KS, 
Zagreb 1980, str. 15 i sl. A za Novi zavjet v. str. 232 i sl. 

155 II. vatikanski sabor, Dogmnatska konstitucija »Dei Verbum«, br. 12; u: Dokumenti II. 
vatikanskog sabora, KS, Zagreb 1970, str. 403. 

156 Ondje. 

157 Ondje, br. 13. 

158 O metodama biblijskog istraživanja kroz povijest, posebno novijim, v. A. SUELZER, 
»Današnje istraživanje Staroga zavjeta«, u: Biblijska teologija Staroga i Novoga zavjeta 

Jedan od rezultata povijesno-kritičke metode jest, na primjer, teorija 
da je Mojsijevo Petoknjižje sastavljeno na temelju četiriju dokumenata 
(1, E, D, P -J. Wellhausen 1883) ili još bolje: predaja. Nije svejedno za 
tumačenje tekstova o ženi u 2. poglavlju Knjige Postanka je li to dvo- 
strukost, usporedan izvještaj 1. poglavlja, ili je to daljnje suvislo izlaganje 
o stvaranju čovjeka i žene. Danas se smatra da je Post 1,1—2,4 svećenička 
predaja (P), a Post 2,4b-25 druga, jahvistička predaja (J ). 1? Isto tako vrlo 
je važno kako se shvaćaju prva poglavlja spomenute knjige, je li to po- 
vijest u strogom smislu riječi, ili je neka druga »književna vrsta«. Prije 
pojave povijesno-kritičke metode tumači Biblije prihvaćali su prvi stav, 
doslovno tumačenje (ako se nisu više bavili alegorijskim smislom)! Koja je 
bila namjera svetoga pisca kad je opisivao stvaranje žene (Post 2,21-22): 
da li opisati način na koji je žena nastala (što je u prošlim stoljećima bilo 
rašireno mišljenje) ili simbolično izraziti što je žena. * Treba li doslovno 
tumačiti opis prvoga grijeha, a time i ulogu žene u njemu (kako se prije 
činilo), ili sveti pisac opisuje grijeh praroditelja u svjetlu kanaanskog kul- 
turno-religioznog ambijenta, tj. u svjetlu piscu suvremenog prianjanja 
mnogih Izraelaca uz Baalov kult, pri čemu su žene, umiješane u sakralnu 
prostituciju, imale svoj udio? “Takva su pitanja Tomi, i općenito tuma- 
čima Biblije u prijašnjim vremenima, bila nepoznata, pa se ne trebamo 
čuditi njihovim doslovnim tumačenjima. Slično vrijedi i za tekstove sv. 
Pavla o podložnosti žene mužu, o nošenju prijevjesa i o zabrani da žene 
ne smiju govoriti na Sastancima (1 Kor 11,1-16; 14,33-36; 1 Tim 2,12-15; 
i dr.). Je li sve to Božja poruka, kako se nekoć tumačilo, ili je to nešto 
ovisno o prilikama tadašnjeg mjesta i vremena, pa ne izražava bitnu Božju 
poruku o ženi? Ako je istina ovo drugo, onda ta mjesta valja tumačiti 
drukčije nego prije.!$ 

Sve to valja imati na umu kad pristupamo Tominu tumačenju tekstova 
o ženi, bilo u Knjizi Postanka 2-3 ili u 1. poslanici Timoteju. Ipak je jasno 
da je Toma, koliko je mogao, ublažavao strogost spomenutih tekstova 
shvaćenih doslovce. 


(v. bilj. 154), str. 15-51; J. S. KSELMAN, »Današnje istraživanje Novoga zavjeta«, 
nav. dj., str. 232-263. 

159 Usp. C. CAPELLE, nav. dj., (v. bilj. 23), str. 51. Inače, o predajama (dokumentima) 
koje su u temelju Petoknjižja vidi našu Bibliju, Zagreb, 1968, Dodaci, str. 241-242, i 
bilješke uz Knjigu Postanka, str. 243. 

160 Usp. A. REBIĆ, Biblijska prapovijest, KS, Zagreb 1970, str. 150; također zaprebačka 
Biblija, Dodaci, str. 243. (bilj. uz Post 2,4b-25). 

161 A. REBIĆ, nav. dj., str. 165-166. 

162 Usp. C. CAPELLE, nav. dj., (u bilj. 23), str. 126. 

3.3 Važniji nepovoljni tekstovi 


Ti se tekstovi odnose na podčinjenost žene (A), na isključenost žene iz 
javnih službi (B) i na tvrdnju da je žena mas occasionatus (C). 


A. Podčinjenost žene 


Ovdje ću ukratko izložiti Tomine stavove i njihove razloge (a), zatim pri- 
kazati kako se danas gleda na odnos žene i muža (b) i napokon prosuditi 
je li Toma učinio bar malen pomak u tom smjeru (c). 

a) Očito je da je Toma od prvih do posljednjih spisa učio da je žena 
podložna mužu, misleći pritom u prvom redu na odnose u braku i obitelji, 
ali ne isključujući ni druga područja. Navest ću nekoliko primjera po vre- 
menskom redoslijedu. U Komentaru na IV. knjigu Sentencija čitamo: »Že- 
na je u stanju podložnosti.«1% U komentaru pak na Poslanicu Korinća- 
nima ponavlja misao sv. Pavla da je muž glava ženi, pa iznosi nekoliko 
razloga za tu tvrdnju, koji se temelje na Bibliji, na sv. Augustinu i na Aris- 
totelu. Ti su razlozi vrlo zanimljivi jer su bili općenito uvriježeni kod teo- 
loga, pa i šire. 

Prvi je razlog taj što je muškarac savršeniji od žene, i to s obzirom na 
tijelo (Aristotel uči da je žena prikraćeni muškarac, masculus occasiona- 
tus) i s obzirom na krepčinu duha (quantum ad vigorem animi), kako se 
vidi iz biblijskog navoda. 4. Drugi razlog: Muž nadmašuje ženu, kako se 
kaže u Poslanici Efežanima (1, 22-23): »Žene neka budu podložne svojim 
muževima kao Gospodinu, jer je muž glava ženi.« — Treći razlog: Muž 
upravlja ženom, u skladu s Knjigom Postanka 3, 16: »(Muž) će gospo- 
dariti tobom.« — Četvrti razlog: Muž i žena su iste naravi (kao glava i 
tijelo), jer ju Knjizi Postanka 2,18 pisano: »Načinit ću mu pomoć kao 
što je on.« 

U daljem razlaganju Toma dodaje još dva razloga, koja uzima od Petra 
Lombardskog i sv. Augustina.** Žena se tu uspoređuje s osjetilnošću, 


163 S. THOMAS, In IV Sent., d. 25, q. 2, a. 1, q. la 1, sol. 1; u izd. Parmensis t. VII, 1857, 
str. 908. 

164 Prop 7, 28: »Nadoh čovjeka — jednog od tisuću, a žene ne nađoh među svima nijedne.« 
— Treba ipak odmah primijetiti da osim takvih tekstova u Bibliji ima i mnogo tekstova 
koji sadrže pohvala o ženama. : 

165 Sva se četiri razloga nalaze u djelu Lectura super Primam epistolam ad Corinthios, c. 
11, let. 1; u izd. R. CAI (v. bilj. 107) br. 587. : 

166 Usporedba žene s osjetilnošću, a muškarca s razumom nalazi se u komentaru Petra 
Lombardskog na Poslanice sv. Pavla: Collectanea in Epistolas Divi Pauli, In Epistolam 
I ad Corinathios, c. 11, versus 8-10; PL 191, 1634 C. Uopće, kad se usporedi ovaj 
komentar s Tominim, nalazimo iznenađujuće mnogo sličnosti. Inače, usporedba žene 
s osjetilnošću potječe od Filona Aleksandrijskog (+ oko 50. po K.), koji je tumačio 
Knjigu Postanka 2-3 na alegorijski način, te bi onda zmija značila naslađu, Adam ra- 
zum, a Eva osjetilnost. Tu su usporedbu prihvatili potonji teolozi. Vidi E. GOSS- 
MANN, nav. čl. (u bilj. 142), str. 288. - Usporedbu žene s »nižim razumom« a muš- 

muž pak s razumom; ili žena s nižim razumom (ratio inferior) — koji se 
bavi vremenitim poslovima, — a muž s višim razumom (ratio superior) — 
koji se bavi kontemplacijom vječnih istina. Budući da razum treba uprav- 
ljati sjetilnošću, odnosno viši razum nižim razumom, slijedi iz toga da muž 
treba upravljati ženom. 

Slične se misli pojavljuju i u Sumi protiv pogana — koja je napisana 
otprilike u isto vrijeme kao komentari na Poslanice sv. Pavla — i u Sumi 
teologije, koja je pisana posljednjih godina autorova života. Iz Sume protiv 
pogana donosim samo ovu rečenicu: »Žena treba muža ne samo radi ra- 
đanja ... nego i radi upravljanja.«1$ Iz Sume teologije obično se navodi 
tekst iz I, 92, a. 1 ad 2, ali se gdjekad pogrešno tumači. Tomina je misao 
ova: Poredak u ljudskom društvu traži nadređenost i podređenost, nadre- 
đenost mudrijih, a podređenost manje mudrih, pa je stoga i žena podre- 
đena mužu. Ta podređenost međutim — koju naziva domaćinskom (oeco- 
nomica) - mora biti »na njezinu (ženinu) korist i dobro« (ad eorum uti- 
litatem et bonum). Takva bi podređenost postojala i u stanju iskonske ne- 
vinosti. No nakon grijeha događa se da pretpostavljeni zloupotrebljavaju 
svoju vlast »za vlastitu korist« (ad sui ipsius utilitatem) te tako dolazi do 
žalosne pojave da je muž u obitelji - čak i u XX. st. — gazda svoje žene, 
što, dakako, nije normalno. 

Da podložnost žene nije služinska (servilis), vidi se jasno iz Sume teolo- 
gije, 1, 92,a. 3, gdje izričito kaže da odnos muža prema ženi nije kao odnos 
gospodara prema sluškinji. 17 O AulLI, q. 57, a. 4, Toma jasno razlikuje 
odnos otac-sluga, otac-djeca, muž-žena; za taj odnos kaže da je sličan 
onomu koji vlada među ravnopravnim građanima. K tomu dodaje da su i 
sluge, i sinovi i žena ljudske osobe, te stoga imaju i posebna prava.! . 

Nakon svega što je rečeno, nije potrebno objašnjavati zašto su Toma i 
drugi srednjovjekovni teolozi (Aleksandar Haleški, Bonaventura i dr.) 
učili da je žena podložna mužu. Ipak dozovimo u pamet položaj žene u 
XIII. st., kao i prije i poslije njega. Sjetimo se rimskog prava, koje je u 
XIII. st. već bilo osvojilo bolonjsko sveučilište, a snažno je prodiralo i na 
pariško. U Digestima cara Justinijana (+ 567) ima mnogo za ženu ne- 
povoljnih zakona; npr.: »U mnogim dijelovima našega prava položaj je 
žena gori nego muškaraca.«““ Mnoga mjesta Biblije, posebno u Knjizi 


karaca s »višim razumom« naznačuje sv. Augustin u De Trinitate XII, c. 7, n. 10.12 
(PL 42, 1003-1005) i u De Genesi ad litteram, TII, 6.22, n. 34, 293). 

167 Lectura super I epistolam ad Crointhios, c, 11, lect. 1, u izd. R. CAI (5. bilj. 107) br. 
590. 

168 Suma contra Gentiles, TII, cap. 123; u izd. Pera (bilj. 83) br. 2961. 

169 Summa theol., 1, q. 92, a. 1 ad 2. Vidi i bilj. 10. 

170 Vidi bilj. 132. 

171 Summa theol., II-II, 57,a. 4ad 2. 

172 Digesta, 1. I, €. 5, lex 9% u Corpus iuris civilis, vol. I (v. bilj. 62), str. 7. — Ili: Žena ne 
može biti skrbnica, Digesta, 1. 26, cap.1, lex 18; nav. dj., str. 334. ltd. 

Postanka i u Poslanicama sv. Pavla, za ženu su (prema našem, današnjem 
mišljenju) bila nepovoljna. Crkveni oci, možda više zapadni nego istočni, 
pisali su u tom smislu. Gracijanov Dekret (pisan oko 1150) sadrži razne 
propise preuzete iz crkvenih otaca i sabora, kao i građanskih pravnih do- 
kumenata, npr. iz Justinijanova Zbornika građanskog prava — propise koji 
diskriminiraju ženu. Kao primjer navodimo samo jedan tekst: »Sigurno je 
da je žena podvrgnuta gospodsivu muža te nema nikakve vlasti; na može 
niti poučavati, niti biti svjedokinjom, niti dati jamstvo, niti suditi.«'* K 
tomu je u XIII. st. pridošla i Aristotelova biološka teorija, tada prihva- 
ćena kao znanstvena istina, da je žena kod rađanja (oplodnje) pasivno 
počelo, a muž aktivno. Sve je to predstavljalo za teologe, pa i za Tomu, 
prevelike zapreke, koje nije bilo praktično moguće nadići. Toma je pak, 
koliko je u danim prilikama bilo moguće, nastojao ublažiti nezgode te 
situacije, a ujedno je jasno i odlučno isticao načela koja su mogla polako 
uzrokovati veću ravnopravnost žene s muškarcima. 

U čvrstoj vezi s podložnošću žene stoji tvrdnja da se »u nekom drugot- 
nom pogledu slika Božja ne nalazi u ženi, nego u mužu,«!/# što donekle 
oslabljuje glavnu postavku koju je Toma jasno i odlučno izrekao, naime 
da se po onom u čemu se poglavito slika Božja sastoji, tj. po umskoj na- 
ravi, slika Božja podjednako nalazi i u muškarcu i u ženi, i da je slika 
Božja zajednička obojem spolu, jer se zasniva na duhu (mens), u kojem 
nema spolne razlike.!! 


173 Tekst je uzet iz djela koje je bito kroz stoljeća pripisivano sv. Ambroziju (o čemu se 
posumnjalo tek otprilike prije sto godina!), a nalazi se u Gracijanovu Dekretu, pars II, 
causa 33, q. 5, can. 17 (u izd. RICHTER-FRIEDBERG A. bilj. 62/ t. I, st. 1255). U 
idućem kanonu sv. Ambrozije kaže da muž mora preuzeti upravljanje ženom jer je 
Eva navela Adama na grijeh, Sv. Jeronim u prethodnom kanonu tvrdi da ako se žena 
ne podvrgava mužu, čini isti grijeh kao kad se muž ne podvrgava Kristu. Gracijan pak, 
tumačeći neku izreku sv. Augustina, očito je pretjerao kad je napisao: »...(žena) u svim 
stvarima mora biti podložna mužu.« (Ondje, kanon 1i; u izd. RICHTER-FRIED- 
BERG, t. I, st. 1254). 
Treba na kraju istaknuti princip koji je sv. Augustin jasno izrazio, naime opće načelo 
podređenosti i nadređenosti u svemiru i ljudskom društvu; vrhunac te piramide je Bog 
kojemu je, dakako, sve podređeno (Vidi o tom E. GOSSMANN, nav. dj. u bilj. 142, 
str. 286-287). Sv. Augustin piše: »Božja providnost, koja ravna i upravlja sveukupnm 
stvorenjem /.../ najprije je sve podredila sebi, zatim tjelesno stvorenje duhovnom, nera- 
zumno razumnom, zemaljsko nebeskom, žensko muškom (istaknuo A. ?P.), slabije ja- 
čemu, oskudnije bogatijem.« (De Genesi ad litteram, VIII, c. 23, n. 44; PL 34, 390). To 
načelo donosi i Aleksandar Haleški (+1254) u svojoj Teološkoj sumi (I-II, inq. 1, tract. 
IL, q. 4, cap. 4, 11; u izd. Quaracchi t. II, 1928, str. 113). To su načelo priznavali sred- 
njovjekovni teolozi, razumije se i sv. Toma. To je načelo sv. Augustin primijenio i na 
obiteljski život, pa je napisao: »Naravni je poredak kod ljudi da žene služe muževima i 
djeca roditeljima jer je pravedno đa niži služi višemu,« što je Gracijan prenio u svoj 
Dekret (pars II, causa 33, q. 5, can. 12; u izd. RICHTER-FRIEDBERG t. I, st. 1254). 

174 Summa theoL, 1, q. 93, a. 4 ad 1, drugi dio. 

175 Vidi u ovoj raspravi 2. B a). 

Zašto je Toma dodao onu drugotnu tvrdnju? Na to ga je navelo opće 
prihvaćeno tumačenje biblijskih tekstova (Post 2,22; 1 Kor 11,7-9 i dr.) u 
spisima crkvenih otaca. Uzmimo npr. tumačenje koje se predavalo pod 
imenom sv. Ambrozija,!/5 a koje zapravo potječe od njegova suvreme- 
nika Ambrozijastera. ? Taj je autor toliko obuzet sedmim retkom u 11. 
pogl. Poslanice Korinćanima da piše: »Muž je načinjen na sliku, a žena ne 
(istaknuo A. P.)«.1 I to izjavljuje unatoč tomu što je malo prije bio na- 
pisao da su muž i žena »jedne biti« (una substantia). Ali što je razlogom 
takva tumačenja? To da prema Post 2,22 Eva potječe od Adama, pa kao 
što od Boga potječu sve stvari, tako od prvog čovjeka potječu svi ljudi; 
Adam, dakle i muž, po tome je slika i slava Božja, a to ženi ne pripada. !" 
Taj razlog ponavljaju kasniji teolozi, pa i Toma. 

Od dva Ambrozijasterova izričaja (predavana pod imenom sv. Ambro- 
zija!) da žena nije slika Božja, Gracijan, taj najpoznatiji crkveni pravnik 
srednjega vijeka, donosi onaj drugi, koji smo malo prije citirali. 

Usprkos snažnom pritisku crkvenih otaca i pravnika Toma nije nikad 
napisao da žena nije slika Božja nego je s mnogo opreza glavnoj tezi do- 
dao onaj dodatak: »U nekom drugotnom pogledu Božja se slika nalazi u 
mužu; s tog se drugotnog gledišta ne nalazi u ženi.« 

Toma slično postupa i kad tumači Prvu poslanicu Korinćanima 11,7. 
Naime, pošto je ustvrdio kako se ne može reći da bi muž bio više slika 
Božja nego žena, on nastavlja: »Muž se ovdje posebno naziva slikom Bož- 
jom po nekim izvanjskim datostima (secundum quaedam exteriora), tj. po 
tome što je muž počelo cijelog ljudskog roda kao što je Bog počelo cijelog 
svemira.« “* Danas se ovi tekstovi tumače drugačije. 


176 Nema ni sto godina kako je otkriveno da pravi autor nije sv. Ambrozije, nego njegov 
suvremenik Ambrozijaster, inače malo poznati pisac. 

177 O tom v. Clavis patrum latinorum (u: Sacris erudiri, 11), Brugge - Gravenhage, 1961?, 
br. 184, str. 40-41. 

178 Commentarium in Epistolam I ad Corinthios, c. 11; PL 17, 253 (u izd. od 1866), B i D. 

179 Ondje, B-C. 

180 Sv. Toma u I, q. 93, a. 4 ad 1; In I ad Cor., c. 11, lect. 2, u izd. R. CAI (bilj. 107) br. 

607. Petar Lombardski u spisu In Epist. I ad Cor., €. 11, vers. 4-7, PL 191,1631 A; 2 
Seni., d. 18, c. 1, n. 2 (u izd. Quaracchi, Grottaferrata, t. I, pars IL, 1971, str. 416). 
Misao potječe od sv. Augustina, De civ. Dei, XII, c. 27. 
Edith STEIN (bl. Benedikta od Križa, + 1942), u svom djelu Žena (Djela 2, KS i 
hrvatski karmelićani i karemlićanke, Zagreb 1999, str. 86) raspravlja o pravom zna- 
čenju Tomine rečenice: »Muškarac je počelo i cilj žene« (1, 93, a. 4 ad 1), koje zapravo 
izriče misao sv. Pavla u 1 Kor 11,8-9. Ali pitanje je - kako smo već više puta istaknuli 
— mora li se tekst sv. Pavla baš tako razumjeti. 

181 GRATIANUS, Decretum, II pars, causa 33, q. 5, canon 19; u RICHTER-FRIED- 
BERG, nav. dj. (bilj. 62) st. 1255. 

182 Summa theol, I, q. 93, a. 4 ad 1, drugi dio. 

183 Lectura super I ad Cor., c. 11, lect. 2; izd. R. CAI br. 607. 


238 


TOMA AKVINSKI O ŽENI 


b) U pogledu odnosa muž-žena u braku, danas se, » općenito govoreći, 
ne spominje podložnost nego »partnerska jednakost«,! »ljubav i dari- 
vanje sebe«,! »jednaka prava« te »obostrano razumijevanje i skupno 
odlučivanje. «186 Sadašnji papa Ivan Pavao II. također, tumačeći Posla- 
nicu Efežanima 5, 22-23 (»Žene neka budu/ podložne svojim muževima 
kao Gospodinu, jer je muž glava ženi«), piše: »Autoru (= Sv. Pavlu) je 
jasno da taj izričaj, duboko ukorijenjen u običaje i vjersku tradiciju vre- 
mena, treba razumjeti i ostvariti na nov način: kao 'podložnost jednoga 
drugome u strahu Kristovu* (Ef 5,21), to više što se o mužu kaže da je 
'glava' žene kao što je Krist 'glava Crkve", naime u smislu da 'sebe preda 
za nju' (Ef 5,25) /.../ Međutim, dok se podložnost u odnosu Krist - Crkva 
odnosi samo na Crkvu, ta podložnost u odnosu suprug — supruga nije 
jednostrana, nego posve obostrana.« 1 Papa dalje kaže da je toj svijesti 
o obostranoj »podložnosti« iz poštovanja prema Kristu potrebno »otva- 
rati putove u srca i savjesti, u ponašanje i običaje«. 

Kako je došlo do te promjene? Sam Sv. Otac, govoreći o »tragovima 
'staroga'« u apostolskim spisima — a ti su tragovi »ukorijenjeni /.../ u na- 
činu shvaćanja i tumačenja svetoga teksta, kao npr. Post 2« — naznačuje 
da se u biblijskoj hermeneutici dogodilo nešto što omogućuje novo tu- 
mačenje po ženu nepovoljnih tekstova sv. Pavla, kao i prvih triju glava 
Knjige postanka. No o tome smo već govorili. Usto položaj žene u druš- 
tvu temeljito se promijenio tijekom dva posljednja stoljeća. Sv. Otac, izla- 
žući Isusov odnos prema ženama, kaže da je Gospodin učinio što je bilo 
najviše moguće učiniti za ženu — »u okviru običaja i društvenih odnosa 
onoga vremena«.15 Ti su okviri još dugo trajali kroz iduća stoljeća, ali su 
napokon i pukli. »Evanđeoska novost« — kako veli Papa — uza sve zapre- 
ke, djelovala je kroz povijest i s obzirom na a poboljšanje ženina položaja, 
kao što je djelovala i i na dokidanje ropstva. “Mora se priznati da je pri- 
tom vrlo velik prinos dao pokret za ženska prava od kraja 18. st. do da- 
nas.!?! U vezi s time društveno-kulturni položaj žene poboljšao se i u 


184 B. HARING,, Kristov zakon, NI, Zagreb, KS, 1986, str. 22, 34, 37. 

185 Novi katekizam (holandski), Zagreb, Stvarnost, 1970, str. 473. 

186 Kristova nauka, Katolički katekizam za odrasle (američki), Zagreb, HKD sv. Ćirila i 
Metoda, 1979, str. 281. 

187 IOANNES PAULUS II, De dignitate et vocatione mulieris Anno Mariali vertenie, n. 
24; u AAS, LXXX (1988), n. 13. pag. 1711. Usp. hrv. prijevod Mulieris dignitatem, 
Zagreb, KS, Dokumenti 91, 1989, str. 71-72. Citat prilagođen izvorniku jer spomenuti 
prijevod na ovom mjestu nije posve točan. 

188 Ondje. 

189 Mulieris dignitatem, n. 14; u AAS, LXXX (1988) n. 13, p. 1687, a u hrv. prijevodu str. 
45. 


190 Ondje, br. 34. U nav. AAS, str. 1712, a u hrv. prijevodu str. 72-73. 
191 Kratak pregled pokreta za ženska prava vidi u članku dr. M. VALKOVIĆA: »Žena u 
javnom životu europske civilizacije« (Bogoslovska smotra, LX /1990/, br. 3-4, str. 205- 

zakonodavstvu i u praksi, makar ova još zaostaje za teorijom. Napokon, u 
drugoj polovici prošloga stoljeća prirodoznanstvenim istraživanjem obo- 
rena je Aristotelova teorija o oplodnji, pa je time i ta zapreka otklonjena. 
Sve je to pripremilo veliku promjenu u prilog ženina položaja u društvu. 

c) Ako se zapitamo opaža li se kod Tome bar malen pomak u pravcu 
supružničkih odnosa kao partnerske jednakosti i obostrane podložnosti u 
ljubavi, odgovor je potvrdan. Toma naime, unatoč okovima teorije i prak- 
se svoga doba, ističe da ženina posiložnost mužu nije služinska, nego svo- 
jevrsna, tj. kućna i domaćinska. *““ On je tu podložnost tako »razvodnio« 
daj je govorio o »jednakopravnoj zajednici« muža i žene u braku. 183 Bra- 
nio je jednakopravnost žene i muškarca u pristanku na brak,!** ravno- 
pravnost u bračnom činu, ista ćudoredna mjerila za muža i ženu.! 
Izjavio je da između muža i žene mora vladati »najveće prijateljstvo«!?" i 
»vjerna ljubav«.15 A kad je tumačio Knjigu postanka 2-3 i za ženu nepo- 
voljne tekstove u Poslanicama sv. Pavla, ublažavao je, koliko je mogao, 
strogost njihova tadašnjeg tumačenja. 

Kad se zna kakav je bio položaj žene u XIII. st., osobito u stvarnom 
životu (a ni današnje stanje u mnogo slučajeva nije mnogo sjajnije), onda 
se može jasno uočiti da je Toma u spomenutim izričajima barem otvorio 
nove putove. 


B. Isključenost žene iz javnih službi 


Postupit ćemo slično kao i u prethodnoj točki. Najprije ćemo podsjetiti 
kakav je bio položaj žene u tom pogledu (a), zatim što je Toma rekao o 
tom (b). Na kraju se postavlja pitanje je li žena sposobna primiti sakra- 
ment svećeništva (c). 

a) Poznato je da je žena u srednjem vijeku — osim u vrlo iznimnim 
slučajevima — bila isključena iz svih javnih službi, bilo crkvenih bilo gra- 


207. Vidi također članak dr. A. GRUNFELDER, »'Biti cjelovita, dobra i lijepa* - 
Kritički pokušaj o feminističkoj teologiji«, posebno I. točku: Feminizam u prošlosti i 
sadašnjosti (u nav. Bogosl. smotri, str. 209-217). 

192 Vidi bitj. 169, 170, i 132, kao i odgovarajuće stavke u tekstu. 

193 Summa contra Gentiles, LII, cap. 123, u izd. Pera (v. bilj. 83), br. 2962. 

194 U ovoj raspravi odjeljak 3.2.a). 

195 Ovaje, odjeljak 3.2.c). 

196 Ovdje, odjeljak 3.2.e) 

197 Ovdje, odjeljak 3.2.b) 

198 Na istom mjestu. 

199 V. bilj. 48. Ili u Summa theol, I, q. 92, a. 1 ad 2, ne inzistira na riječima navedenim od 
sugovornika (Post 3,6: Sub potestate viri eris, Bit ćeš pod vlašću muža), nego tumači da 
je muževljevo gospodarenje ženom zapravo baština grijeha (izraz se nalazi u Mulieris 
dignitatem, br. 14) i izraz muževljeva egoizma; naprotiv, podložnost žene mužu mora 
biti na njezinu korist. Kada pak tumači Knjigu postanka 2,22 — to je stvaranje žene od 
Adamova rebra, što se uzimalo kao razlog zašto je muž nadređen ženi, - Toma u tome 

đanskih. U Zakoniku građanskog prava, što ga je izdao istočno-rimski car 
Justinijan, piše: »Žene nemaju pristupa u građanske ili javne službe, niti 
mogu obavljati službu državnog činovnika, niti je mogu tražiti, niti pos- 
redovati za druge, niti biti opunomoćenici.«“ “A u Gracijanovu Dekretu 
(oko 1150) stoji da »žena nema nikakvu vlast, i ne može poučavati, niti 
biti svjedokinja, niti suditi.«0! Dok prvi tekst potječe od Ulpijana 
(+228), ovaj drugi potječe, kako se mislilo, od sv. Ambrozija (+374), ili 
bolje: od njegova suvremenika Ambrozijastera. 

Uostalom, crkveni oci znali su što je sv. Pavao napisao u Prvoj pos- 
lanici Timoteju 2,12: »Poučavati ženi ne dopuštam, niti vladati nad mu- 
žem.« Tu je još kasnije bilo dodano što nema u Pavlovu tekstu, naime da 
ženi nije dopušteno poučavati »u Crkvi« (in Ecclesia; tako npr. u Suppl, 
q. 39, a. 1, Sed contra). To je siguran znak kako su tada teolozi razu- 
mijevali Pavlov tekst. Takvo im se razumijevanje slagalo s Prvom pos- 
lanicom Korinćanima 14,33: »Žene na Sastancima (= crkvenim — opaska 
A. P.) neka šute.« Nitko tada nije pomislio da to može ovisiti o običajima 
ondašnjeg vremena (kad je sv. Pavao živio), a ne mora biti bitna Božja 
poruka, ili da taj tekst može biti naknadno od nekoga nadodan (inter- 
poliran). 

b) Što je u tom i takvom okruženju Toma rekao o javnim službama 
žene? Može se reći: ništa posebno. Prihvaćao je ono što su drugi prih- 
vatili, samo se trudio — po svom običaju — donijeti neke »razloge priklad- 

nosti« (rationes convenientiae) za ono što je već postojalo bez njega i mi- 
mo njega. Npr. kada govori o zadaći i poslovima žene, navodi ovo: rađa- 
nje i odgajanje djece te druge poslove u okvirima obitelji. 3 Kada tumači 
Aristotelovu Politiku — mjesto gdje autor ističe da i muškarci i žene treba- 


vidi znak da »između muža i žene mora biti veza druga i družice« (1,92, a. 3: socialis 
coniunctio). U izrazu socialis coniunctio odjekuje Post 3,12, gdje je, po Vulgati, žena 
predstavljena kao socia, tj. družica. 

200 Digesta, 1.50, c. 17, laex 2: Foeminae ab omnibus officiis civilibus, vel publicis remotae 
sunt, nec magistratum gerere nec postulare nec pro alio intervenire nec procuratores 
existere. (Prijevod gore u tekstu.) U: Corpus iuris civilis (v. bilj. 62), I, str. 868. For- 
mulacija potječe od rimskog pravnika Ulpijana (+228), koji je djelovao za careva Sep- 
timija i Aleksandra Severa. 

201 Decretum Gratiani, pars II, causa 33, q. 5, can. 17: Mulierem constat subiectam do- 
minio viri esse; nec docere potest, nec testis esse, neque fidem dare, nec iudicare. 
(Prijevod gore u tekstu i u bilj. 70; lat. tekst u FRIEDBERG,, nav. dj. /oilj. 62/, st. 
1255). 

202 AMBROSIASTER, Liber quaestionum Veteris testamenti, q. 45; PL 35, st. 2244. tu 
zapravo tekst ima upitni oblik, tj. »Kako žena može biti nazvana slikom Božjom kad je 
poznato da je podložna gospodstvu muža te nema nikakve vlasti? Kad ne može po- 
učavati, niti biti svjedokinjom, niti dati jamstvo, niti suditi? - Kod Gracijana stoji da je 
spomenuto djelo od sv. Ambrozija, ali je prije stotinu godina dokazano (v. bilj. 176- 
177) da nije njegovo nego nekog njegova suvremenika, Ambrozijastera (2. polovica 
IV. st.). 

203 Vidi u ovoj raspravi 2.1.B.a). 

ju vježbati tijelo da bude izdržljivo »za sve djelatnosti slobodnih ljudi«,2%* 
— Toma ograničuje smisao te rečenice dodajući »ali svatko od njih za dje- 
latnosti koje im dotikuju«.2* Kad u Sumi teologije raspravlja o dužnos- 
tima svjedoka na sudu, nužno nailazi na pitanje tko može, a tko ne može 
svjedočiti. Među ove posljednje pripadaju oni koji za to nisu sposobni 
zbog vlastite krivnje, ali i oni kojima se ne priznaje svjedočenje bez nji- 
hove krivnje, npr. članovi obitelji, zbog njihove privrženosti optuženome. 
U daljem razvrstavanju Toma spominje i one kojima se svjedočenje ne 
priznaje, zbog nedovoljnog razuma, kako je to slučaj kod djece, ludih i 
žena.«“ > Tu je Toma neuspješno pokušao »razlogom prikladnosti« 
opravdati već stoljećima postojeću nepravednu praksu u svezi sa žena- 
ma.?"" Rečenica posebno sablažnjivo djeluje kad se istrgne iz konteksta, 
kako je to učinila Eliza Salerno g. 1917, o čem je bilo riječi na početku 
ove rasprave. — I drugi su teolozi, naravno, naučavali isto. 5 

Nakon svega toga čovjek se ne može dovoljno načuditi kada kod Tome 
naiđe na tekst poput ovoga: »Debora (proročica koja je vladala u Izraelu 
oko 1125. prije Kr. — op. A. P.) je upravljala svjetovnim poslovima (in 
temporalibus), a ne svećeničkim (in sacerdotalibus), kao što i danas žene 
mogu vladati u svjetovnim stvarima (sicut et nunc possunt mulieres tem- 
poraliter dominari).« Te se riječi nalaze u Komenatru na Sentencije, IV, d. 
25, q. 2,a. 1,q. la 1, sol. 1. ad 2-3 (u izd. Parmensis t. VII, str. 908), kao i 
u Suppl., q. 39, a. 1 ad 2-3. To se može tumačiti kako Deborinim prim- 
jerom, o kojem priča Knjiga o sucima 4-5, tako i suvremenim primjerima, 
kao što je bio onaj Blanke iz Kastilije, majke francuskog kralja Ljudevita 
IX. Svetoga, pa Margarite iz Flandrije ili Adelaide iz Brabanta (za jednu 


204 ARISTOTEL, Politika, VII, 16, 1335 b. 10-12; u prijevodu T. LADANA, Zagreb, 
Globus-SNL, 1988, str. 250. 

205 S. THOMAS, In Politicorum Aristotelis libros expositio, VII, lect. 12; u izd. R. M. 
SPIAZZI, Taurini-Romae, Marietti, 1951, n. 1238. 

206 Summa theol, TI-Il, q. 70, a. 4. 

207 Vidi odredbe Justinijanova Zbornika građanskog prava i Gracijanova Dekreta koje su 
navedene ovdje, u odjeljku B a). A i po židovskoj tradiciji žena nije mogla svjedočiti. 

208 Npr. isto naučava poznati franjevački teolog. A. HALENSIS (+1254), nazvan Doctor 
irrefragabilis (Summa theologica, 1. NT, pars II, inquistitio ITI, tract. TI, sect. II, q. I, tit. 
1, d. IV, c. 3; u izd. Quaracchi t. IV, 1948, str. 641-642. On se pozivlje na crkvene 
kanone i građanske zakone te prema njima, među ostalim, isključuje djecu, žene, siro- 
mašne, članove obitelji, luđe itd.; samo drukčije klasificira nego Toma. On kaže ovako: 
»Što se tiče naravi, /zakoni/ su uzeli u obzir dob i spol. U djeci nedostatak dobi po- 
mračuje razum, a kod žena spol oslabljuje volju.« Sv. Bonaventura pak nije napisao 
Sumu teologije kao Aleksandar Haleški i Toma Akvinski, nego samo Komentar na 
Sentencije, a u njemu, kao ni Toma, ne kaže ništa izričito o našoj temi. No o ženi 
primjećuje da je »manje mudrosti, slabije stalnosti« (In II Sent., d. 21, a. 1,q. 3; u izd. 
Quaracchi 1. Il, str. 497) i da se »u nijednu ženu ne smije pouzdati« (ondje, TV, d. 33, 
dubium 2, gdje je riječ o Lotovim kćerima; u izd. quaracchi t. IV; str. 762). Nema 
dakle razloga misliti da bi Bonaventura u pitanju svjeđočenja žena mislio drukčije nego 
ostali ljudi onoga doba. 

od njih dvije Tome je napisao djelce O upravljanju Židovima!). - Znači 
da je Toma bar neke žene držao sposobnima za javne službe. 

Osim svjedočenja ženama je bilo zabranjeno i javno poučavanje. O to- 
me se raspravlja u Sumi teologije, II-]I, q. 177, a. 2, gdje je riječ o karizmi 
koju sv. Pavao (1 Kor 12,8) naziva »riječ mudrosti, riječ spoznaje«. Dok u 
PBa dara (karizme) proroštva nema razlike između muškaraca i že- 

dotle u pogledu karizme mudrog i pronicavog govora razlike ima: 
žena se naime tim darom može koristiti samo privatno, u raz; izgovoru s jed- 
nim ili više pojedinaca, ali ne i javno govoreći cijeloj Crkvi.2!* Kao razlog 
navodi riječi sv. Pavlai iz Prve poslanice Korinćanima 14,34 i iz Prve pos- 
lanice Timoteju 2,12 Ze koje smo maloprije spomenuli pod a) i koje su 
za njega odsudne — a zatim tri razloga koje shvaća samo kao »razloge 
prikladnosti« (rationes convenientiae): 1. Iz Knjige postanka 3,16 proizlazi 
(prema ondašnjem tumačenju) da žena mora biti podložna mužu, a javno 
poučavati u Crkvi može samo onaj koji nije podložan. 2. Nastup žena bi 
izazvao u muškarcima požudne osjećaje, a kao potvrdu navodi Knjigu Si- 
rahovu 9,8.2123. Općenito ž žene nisu savršene u mudrosti da bi im se mog- 
lo povjeriti javno poučavanje. 

Od vremena sv. Tome, dakako, mnogo toga promijenilo se s obzirom 
na javne službe u građanskom društvu i crkvenoj zajednici. I spomenuti 
biblijski tekstovi tumače se drukčije. Kao posljedica toga doživjeli smo za 
ondašnje poimanje nečuvene stvari: dvije žene — sv. Terezija Avilska (27. 
9. 1970) i sv. Katarina Sijenska (4. 10. 1970) — proglašene su naučiteljica- 
ma Crkve. I najnoviji Zakonik kanonskog prava (1983) »otvorio je najraz- 
ličitija područja crkvenog života u koja se žene trebaju uključiti svojim 
sposobnostima«;“ “ »na mjesnim crkvama i na samim ženama je da is- 
koriste vrijeme i darove Božje da bi osobnost i ženstvenost žene bile po- 
tvrđene na dobro i napredak cijele Crkve i obaju spolova«.215 

c) Pitanje je li žena sposobna primiti sakrament sv. reda, posve je ose- 
bujan problem, koji valja lučiti od srodnih pitanja. 


209 Summa theol., II-I, q. 177,a. 2ad 2. 

210 Ondje, in corpore articuli. 

211 Ondje, Sed contra. 

212 U Vulgati to je gl. 9, r. 11. Tekst glasi: »Mnoge već zavede ženina ljepota, koja želju 
raspaljuje kao vatra.« 

213 III, q. 177,a.2. 

214 J. DELIĆ, »Žena u Zakoniku kanonskog prava«, u Bogoslovska smotra, LX (1990), 
br. 3-4, str. 343. 

215 Ondje. 

216 Već je crkveni sabor u Laodiceji (god. 365), kan. 44, odredio: Non oportet mulierem 
ad altare ingredi (Žena ne smije pristupiti oltaru). (V. MANSI, Sacrorum conciliorum 
nova et amplissima collectio, t. HI, st. 572.) A u Gracijanovu Dekretu (1 pars, d. 23, can 
24-25) stoji da je Bogu posvećenim ženama zabranjeno doticati sveto posuđe ili oltar - 
nike, kao i nositi kadionik oko oltara. Isto se potvrđuje autoritetom pape Sotera 

U tradiciji Crkve, bilo Istočne ili Zapadne, ne nalazimo primjera da bi 
žena bila zaređena za svećenika.2!* Petar Lombardski, raspravljajući o 
tom tko može primiti taj sakrament, uopće ne postavlj a itanje o mo- 
gućnosti da žena primi sv. red: to mu je bilo toliko jasno. 17 Sv, Bonaven- 
tura i sv. Toma ipak se pitanju: »Traži li se za primanje reda muški 

218 , 3 ; imi 219 
spol?«“ * i »Je li ženski spol zapreka da se primi sakrament reda?« 
Obojica odgovaraju slično. 

Bonaventura izjavljuje kako svi kažu da se žene ne smiju zarediti. Na 
pitanje mogu li se žene zarediti, samo neki kriovjerci (montanisti) odgo- 
varaju potvrdno. Stoga zaključuje: »Prema zdravijem i razboritijem miš- 
ljenju učitelji ne samo da ne smiju niti mogu de iure biti zaređeni nego ne 
mogu biti ni de facto.«22 

Toma pak piše malo drukčije. Ima nekih uvjeta — piše — koji su prijeko 
potrebni za valjano primanje sakramenata, a ima nekih koji nisu baš pri- 
jeko potrebni, ali su prikladni, pa su stoga i zapovjeđeni. Neki su rekli da 
je muški spol prijeko potreban uvjet jer je tako zapovjeđeno (de neces- 
sitate praecepti). Ali s tim se on ne slaže nego zaključuje: »Kad bi se ženi 
i po dijelilo sve što se daje (obavlja) kod ređenja, ona ne bi primila sv. 
red.« 

Koje razloge navode naši autori? Bonaventura kao polazište uzima 
postavku da »ženi ne pripada sakramenat reda«. Zašto? Zato što zare- 
đena osoba predstavlja Krista-posrednika, koji j MA bio muškarac, pa ga sto- 
ga osoba ženskog spola ne može predstavljati.““* Zatim zaključuje: »Ova 
je postavka vjerojatnija i može se dokazati mnogim mjerodavnim teksto- 
vima crkvenih otaca (auctoritates Sanctorum). 

Toma je isti stav iznio drukčije i odlučnije. Sakrament — kaže on — 
uključuje znakovitost; npr. da bi čovjek primio bolesničko pomazanje, 
mora biti bolestan, čime se označuje da mu je potrebno liječenje. Tako je 
i ovdje: osoba koja prima sveti red mora označivati odličnost položaja 
(eminentia gradus), a to žena ne može jer se nalazi »u stanju podložnosti« 
(in statu subiectionis). 


(+174). V. RICHTER-FRIEDBERG, nav. dj. (u bilj. 62), str. 85-86. Ako žena nije 
mogla ni pristupiti oltaru, kako bi onda mogla biti zaređena za svećenika! 

217 Usp. P. LOMBARDUS, IV Sent,. d. 25; tu raspravlja može li se sakrament sv. reda 
podijeliti krivovjercima i mimonijacima. — A. Haleški nema ništa o tom pitanju, bar ne 
u svojoj Teološkoj sumi, jer u njoj nema traktat o sakramentu sv. reda, 

218 S. BONAVENTURA, In IV Sent. d. 25, a. 2. q. 1; u izd. Quaracchi t. TV, str. 649. 

219 S. THOMAS, Zn IV Sent, d. 25, q. 2, a. 1; u izd. Parmensis t. VII, str. 907. Također 
Suppl, q. 39,a. 1. 

220 S. BONAVENTURA, nav. mj., str. 650. 

221 S. THOMAS, nav. mj., str. 908. 

222 S. BONAVENTURA, nav. mj., str. 680. 

223 S. THOMAS, nav. mj.; u komentaru na Senfencije, str. 907. 

Danas taj dokaz više ne vrijedi jer su se prilike promijenile te žena više 
nije u stanju podložnosti. Držim ipak da problem time nije riješen; jer ako 
ređenje muškaraca za svećenike ovisi o Kristovu slobodnom izboru, onda 
to teolog ne može dokazati strogo razumskim razlozima (per rationes de- 
monstrativas), kako veli Toma u Sumi protiv pogana, 1, 9), nego može 
iznijeti neke vjerojatne razloge (rationes convenientiae; Suma protiv po- 
gana, TV, 54, naslov). Ti su razlozi sami po sebi nedovoljni i slabi (insuffi- 
cientes, debiles; ondje, 1, 9), stoga se može dogoditi — kao što je to upravo 
slučaj s razlogom koji Toma donosi protiv ređenja žena — da se tijekom 
vremena pokažu neutemeljenima. No time istina koja se htjela potkrije- 
piti vjerojatnim razlogom, nije dovedena u pitanje, dakako o njoj imamo 
sigurnu spoznaju s druge strane. 

Danas teolozi iznova proučavaju problem ređenja žena. Kongrega- 
cija za nauk vjere iznijela je razloge protiv toga ređenja u deklaraciji Inter 
insigniores (15. 10. 1976).2 U skladu s tim Sv. Otac je u apostolskom 
pismu Mulieris dignitatem izjavio da je »u izboru samo muževa za apostole 
Krist bio potpuno slobodan i neovisan« i »da on pri izboru muževa za 
apostole /nije/ slijedio tada prošireni mentalitet«.*“" Kod ustanovljenja 
Euharistije Isus je svećeničku službu izričito predao apostolima, a u Eu- 
haristiji je na sakramentalan način izraženo predanje Krista-zaručnika za 
Crkvu-zaručnicu, da je otkupi i očisti. »To je razvidno i sasvim očito ako 
sakramentalnu euharistijsku službu vrši muškarac, gdje svećenik djeluje 
'in persona Christi'. 221 

C. Ako se uzme u obzir zloglasna tvrdnja srednjovjekovnih teologa da 
ježenas biološkog gledišta mas occasionatus, nema se što posebno kazali 
kad je o tom i onako bilo već mnogo rečeno. Ipak ponovimo ukratkož 
glavnije stvari. Premda je Aristotel time htio izraziti da se mužjak i ženka 
u životinjskom svijetu razlikuju po vanjštini — što je nesporivo, — kod sko- 
lastika je, stjecajem nesretnih okolnosti, taj izričaj dobio drukčije značenje 
jer su u nj unijeli Aristotelovu biološku teoriju o oplodnji u životinjskom 
svijetu, također u ljudskoj vrsti. Poznato je da po toj teoriji — koja se u 
prošlom stoljeću pokazala neispravnom — mužjak po svojoj posebnoj na- 


224 Usp. B. DUVAL, »L'argumentation de queiques thćologiens da langue francaise au 
sujet de I'ordination des femmes« (L. Bouyer, Y. Congar, J. Galot, J Vintier), u Le 
Supplćmeni, br. 129, d€c. 1978 (Les femmes d'aujourd'hui et VEglise), str. 593-607. 

225 Sadržaj deklaracije iznosi J. KOLARIĆ u članku »Ekumenski vid svećeničkog ređenja 
žena« (Bogoslovska smotra, LX /1990/, br. 3-4, str. 362-367). Latinski tekst objelo- 
danjen je u 445, LXIX (1977), str. 98-116, napose str. 101-115. 

226 IVAN PAVAO II., Mulieris dignitatem, br.26; izd. KS, Zagreb, 1989, str. 76, a u AAS, 
LXXX (1988), n. 13, str. 1715. 

227 Ondje, u hrv. prijevodu str. 77, a u AAS str. 1716. U citatu riječ »muškarac« istaknuo 
AP. 


228 Vidi opširnije u mojem članku »Aristotel o ženi« (Obnovljeni život, XLV /1990J, br. 6, 
str. 560-566). Također u ovoj raspravi 2.1.B a). 

ravi nastoji proizvesti sebi slično biće, dakle muško, ali mu to često ne 
uspije nego se rodi žensko. Žensko je dakle nepotpuno muško biće, nas- 
talo mimo usmjerenja (nakane) muškog roditelja. To se primijenilo, da- 
kako, i na čovjeka, muškarca i ženu. 

Ondašnji teolozi smatrali su dužnošću voditi brigu o toj teoriji, kao što 
i današnji teolozi smatraju da moraju voditi računa o rezultatima suvre- 
menih prirodnih i inih znanosti. Prema tome to nije filozofijska postavka, 
još manje teologijska, nego prirodoznanstvena. I nepravedno je jednoga 
teologa — kao što je sv. Toma ili sv. Bonaventura — suditi po tezama koje 
je preuzco iz suvremene znanosti. A to se ipak događa! Njih treba suditi 
u prvom redu po teologijskim tezama, jer su oni teolozi, ili također po 
filozofijskom naučavanju, ukoliko su i filozofi, a ne po prirodoznanstve- 
nim postavkama jer to nije njihovo područje. 

Dalje, ako se već taj zloglasni iskaz navodi, valja navesti i njegov drugi 
dio, tj. da s gledišta opće naravi (natura universalis) žensko biće, dakle i 
žena, uopće nije nenamjeravano biće (occasionatum), nego namjerava- 
no, kojemu je opća narav usmjerena (per se intentum).““ Prema tome 
žena bi, doduše, s gledišta posebne naravi (natura particularis) bila nena- 
mjeravano ljudsko biće (jer je narav muškog roditelja usmjerena muškom 
potomku), ali s gledišta opće naravi (natura universalis) ona nije slučajno, 
nenamjeravano ljudsko biće, nego namjeravano! To se ne smije podcije- 
niti, kako dobro zapaža B. Bujo.““ 1 ne samo to, nego glavni naglasak 
treba staviti upravo na ono čemu smjera opća narav, u konačnici sam Bog, 
jer je, prema Tomi, to najvažnije. Može se dakle reći da je žena, po Tomi, 
kad se gleda s važnijeg stajališta, namjeravano, a ne slučajno, ljudsko biće. 
Sad nam je jasno što treba suditi o onim zamjerkama koje smo naveli na 
početku ove rasprave. 

Iz svega što je dosada rečeno posve se opravdano zaključuje da tek- 
stovi o podčinjenosti žene i o njezinoj isključenosti iz javnih službi nisu 
neka Tomi vlastita nauka nego su izraz tadašnjih kulturno-društvenih pri- 
lika, koje je bilo nemoguće odjedanput prevladati. No Tomi je vlastito 
nešto drugo, naime nastojanje da u mnogo slučajeva ublaži strogost op- 
ćeprihvaćenih propisa i običaja. Što se pak Aristotelove biološke teorije 
tiče, nju su prihvaćali svi znanstvenici, filozofi i teolozi. Njezine se poslje- 
dice, dakako, odražavaju u razmišljanjima o ženi i njezinu položaju u 
društvu, ali ne treba ni u tom pretjerivati, jer je bilo drugih, mnogo važ- 
nijih utjecaja. Istina je da iz te teorije slijedi zaključak da je žena s nekog, 
manje važnog gledišta, nenamjeravano, slučajno biće. Ali ta teza ne izra- 


229 LII, q. 93,a. 1ad 1. 

230 B. BUJO, nav. dj. (u bilj. 30), str. 167. 

231 usp. A. PAVLOVIĆ, »Toma Akvinski o ženi — 1. dio«, Obnovljeni život, 1 (1992), FTI, 
Zagreb 1992. 

žava cijelu Tominu misao, nego zahtijeva nadopunu da je žena s višeg i 
važnijeg gledišta namjeravano ljudsko biće jer istinski pripada savršenstvu 
ljudskog roda. 


4. Tomin osobni stav prema ženama 


Gdjekad se piše da je Toma bio ženomrzac, mizogin, ili bar nešto slično 
tome. Stoga se s razlogom postavlja pitanje kakav je bio njegov osobni 
odnos i životni stav prema ženama. Postoji li mogućnost da se odgovori 
na to pitanje? Bez sumnje postoji, jer se o nutarnjem stavu nekog može 
zaključiti po onome što dotični govori i čini. Što je pak Toma o ženi re- 
kao, već smo iznijeli. Rekao je uzvišene stvari, posebno da je žena slika 
Božja kao i muškarac, sposobna za sve darove milosti, ovdje na zemlji i u 
eshatonu, potpuno jednako kao i muškarac. Cijenio je ženinu ulogu, oso- 
bito u bračnom i obiteljskom životu, kao i njezino posvećenje u redov- 
ničkom staležu. Mogli bismo čak reći da je priznavao, u nekim (iznimnim) 
slučajevima, i njezinu ulogu u javnom životu. 

Možda bi netko mogao kazati da se to više odnosi na područje njegove 
intelektualne spoznaje nego na područje dobrohotne ljubavi. Toma, dois- 
ta, biva svrstavan među intelektualiste. To je točno, ali ne valja ni u tome 
pretjerivati. Tako je visoko cijenio um i umsku spoznaju, osobito onu o 
posljednjim uzrocima i načelima, ipak je naučavao da je ljubav prema Bo- 
gu uzvišenija od nesavršene spoznaje o Bogu, kakvu imamo ovdje na 
zemlji.Ž%2 A nadnaravna ljubav prema Bogu (dilectio Dei) nužno se pro- 
teže i na ljude, bili oni muškarci ili žene, grešnici ili grešnice. 4 Ako je 
Toma bio svetac — a bio je, - onda je opravdano tvrditi da je njegovo srce 
bilo puno te božanske ljubavi, u kojoj se sastoji »savršenstvo kršćanskog 
života«.2 

Možda nekoga zanima Tomino osobno iskustvo s konkretnim ženama. 
Valja odmah pripomenuti da se on uglavnom kretao u društvu redovnika, 
bilo u benediktinskoj opatiji na Montecassinu (1230-1239) ili u raznim 
samostanima Dominikanskog reda (1244, 1246-1274, tj. do smrti). Takav 
je bio njegov životni put! Kad je predavao na sveučilištima u Parizu 
(1252-1259, 1268-1272) i u Napulju (1272-1274), dolazio je, naravno, u 
dodir sa studentima, dakle opet s muškarcima, jer tada žene nisu imale 


232 Summa theol, I-II, q. 82, a. 3: ...unde melior est amor Dei quam cognitio (...stoga je 
bolja ljubav prema Bogu nego spoznaja o Bogu). 

233 I-II, q. 25,4. 1. 

234 Ondje, a. 6. 

235 Ondje, q. 184, a. 3: Per se et essentialiter consistit perfectio christianae vitae in caritate: 
principaliter quidem secundum dilectionem Dei, secundario autem secundm dilecti- 
onem proximi (Samo po sebi i u biti savršenstvo kršćanskog života sastoji se u ljubavi: 
poglavito u ljubavi prema Bogu, a drugotno u ljubavi prema bližnjemu). 

pristup na sveučilištima. Čini se da nije ispovijedao ni vjernike, odnosno 
vjernice u crkvi jer je bio potpuno zauzet predavanjima, studijem i pro- 
povijedanjem. Jedanput, kad je nakon uskrsne propovijedi u bazilici sv. 
Petra u Rimu sišao s propovijedaonice, neka se žena, bolesna od krvaren- 
ja, dotaknula njegova plašta i odmah ozdravila. No nije mu uspjela to reći 
nego samo njegovu subratu koji ga je pratio u samostan sv. Sabine." 

Tomini susreti sa ženama bili su uglavnom ograničeni na članove nje- 
gove obitelji. Ipak je imao jedan susret s nekom djevojkom u dvorcu-tvr- 
đavi Montesangiovanni. No da bismo to razumjeli, moramo se ukratko 
vratiti u njegovo djetinjstvo i mladost. 

" Rođen je u brojnoj obitelji plemićkoga roda u dvorcu Roccasecca blizu 
gradića Aquino (1225), družio se, naravno, sa svojom majkom Donnom 
Theodorom i sa svojim sestrama Marottom i Marijom, koje su bile starije 
od njega, te s Theodorom i Adelasijom, svojim mlađim sestrama. 31 No 
već u petoj godini odveli su ga u pratnji dojilje u benediktinsku opatiju 
Montecassino, gdje je u desetoj godini primio habit benediktinskog go- 
jenca (oblata). Kad je g. 1239. došlo do spora između pape Grgura IX. i 
cara Fridriha IJ. Hohenstaufovca, gotovo svi monasi morali su iseliti iz 
Montecassina, pa se i Toma - bilo mu je tađa 14 godina — vratio u svoju 
obitelj. Toma je tu ostao nekoliko mjeseci, a poslije toga upisao se na 
carsko sveučilište u Napulju da studira »slobodna umijeća« i filozofiju. 
Potpuno predan studiju, osjećajući se još benediktinskim oblatom, a us- 
postavljajući srdačne odnose s napuljskim dominikancima,2*%% nije imao ni 
volje ni vremena da se druži sa ženama. Vjerojatno su gradske prostitutke 


236 G. DE TOCCO, Hystoria beati Thomae de Aquino, c. 53; u A. FERRUA, 5. Thomae 
Aquinatis vitae fontes praecipuae, Alba, Edizioni domenicane, 168, str. 102. 

237 Usp. A. WALZ OPP. - P. NOVARINA, Saint Thomas d'Aquin, Louvain-Paris,1962, 
str. 15-16; J. A. WEISHEIPL, O.P., Fniar Thomas d/Aquino, his life, thought and 
works, Garden City - New York, Doubleday and Comp. Inc., 1974, str. 8-9. Marosta je 
postata benediktinkom, kasnije i opaticom u samostanu Santa Maria di Capua, a umr- 
la je oko 1259. Tom je prilikom Toma zamolio svoje studente da je preporuče u sv. 
misi. Maria (po Weisheiplu ona je druga po redu, a po Walzu treća) udala se za Vilima 
iz San Severina, a umrla je poslije 1286. Njezina kći Katarina izvijestila je u postupku 
za Tominu kanonizaciju što je čula od svoje bake, Donne Tehodore, o Tominu zvanju 
i o njegovoj borbi u tom pogledu; to je bilo 1319 (FERRUA, nav. dj., str. 291-292). 
Theodora (po Weisheiplu treća, po Walzu druga) udala se za grofa Rogera od San 
Severina i Marisca. Nju je Toma posjetio nekoliko mjeseci prije svoje smrti; ona je 
umrla oko 1310. Njezin je sin Toma sudjelovao u procesu kanonizacije. Adelaisa, naj- 
mlađa Tomina sestra, udala se za grofa Rogera od Aquile, grofa Traetta i Fondija, koji 
je umro 1272. određivši sv. Tomu za izvršitelja njegove oporuke. — Još se spominje 
jedna nećakinja, grofica Francesca, udana za Annibaldea, grofa od Ceccana, za koju se 
“Toma zauzeo kod napuljskog kralja kako bi mogla doći u napuljsko kraljevstvo na 
liječenje. Ona je bila kći Tomina polubrata Filipa. Kod nje se zaustavio prije smrti, 
putujući na opći crkveni sabor u Lyon. 

238 O tom boravku u napulju v. A. WALZ, nav. dj. (bilj. 237), str. 33-34; WEISHEIPL 
nav. dj. (bilj. 237), str. 13-20. 

bacale oko na mladog, visokog studenta kad je hodao napuljskim ulicama 
iz nekog studentskog doma u školu, ali se on na to nije obazirao. 

Kad je Toma kao student odlučio stupiti u Dominikanski red, Donna 
Theodora, njegova majka (otac je već bio umro!), nije s time bila zado- 
voljna. Premda je Vilim Tocco opisuje kao pobožnu ženu," ona ipak 
nije mogla shvatiti zašto je njezin sin odabrao upravo jedan »prosjački 
red«, pa je poduzela sve što je bilo moguće da ga odvrati od te namjere. 
Bez sumnje je upravo ona naredila dvojici svojih sinova, koji su upravo 
služili u carskoj vojsci u Toscani, da uhite Tomu koji je već bio postao 
dominikanac i putovao u Pariz na studije, i da ga dovedu u obiteljski za- 
mak Roccasecca. Prvo su ga zatvorili u zamak Sangiovanni, kamo su bra- 
ća — jamačno bez majčina znanja — uveli neku djevojku da zavede Tomu i 
da ga tako najdjelotvornije odvrate od njegova nauma. 

O tom događaju pišu svi Tomini životopisci iz 13. i 14. stoljeća: Vilim 
Tocco, Bernard Guy (Guidonis), Tolomeo iz Lucce, Gerard Frachet, To- 
ma Cantimprć (Cantipratensis). 2 Tocco piše da su u njegovu zatvorsku 
ćeliju uveli »prekrasnu djevojku, odjevenu u bludničku haljinu i vrlo naki- 
ćenu«" Premda se ne može zaključiti sa sigurnošću, ipak je na neki 
način nagoviješteno ono što misli Weisheipl, tj. da je to bila neka, možda, 
otmjenija prostitutka.“ Možemo zamisliti što je taj pokušaj napastova- 
nja značio za jednog dvadesetogodišnjeg mladića, puna energije. Posve je 
prirodno da je, kao i ostali mladići, osjetio spolnu želju, li, kako kae 
Vilim Tocco, »ostan tijela« (stimulum carnis), ali i gnjev, 5 les ognjišta 
zgrabi goruću glavnju ili cjepanicu te potjera djevojku. Nobelovac Hein- 
rich Bčll smatra da to baš nije bilo u stilu Tominu.““ Ali valja reći da to 
nije bio zgodan trenutak za strpljivo raspravljanje nego za brzu akciju. 


239 C. CAPELLE, nav. dj. (bilj. 23), str. 39. 

240 G. DE TOCCO, nav. dj. gl. 2,5,8. 

241 Ondje, gl. 11; u FERRUA, nav. dj. (bilj. 236), str. 41-42. —- O Tominoj borbi za zvanje 
vidi opširnije u T. VEREŠ, Toma Akvinski — Izabrano djelo, Zagreb, Globus, 1981, 
str. 8-9. 

242 Usp. FERRUA, nav. dj., str. 41-42, 136, 292, 356, 379, 387. 

243 »...puellam pulcherrimam, cultu meretricio perornatam...« (prijevod u tekstu). O tom 
v. WALZ, nav. dj. str. 52; WIESHEIPL, nav. dj. str. 31. 

244 Usp. WEISHEIPL, nav. dj. (bilj. 237), str. 31 (the introduction of a prostitute, the 
prostitute episode). 

245 G. DE TOCCO, nav. dj. (bilj. 236), gl. 11; FERRUA, nav. dj. (bilj 236), str. 41: cum 
indignatione de camera expulit (sa srdžbom je istjera iz ćelije). 

246 Usp. članak »Radikaler Gottesdienst (Heinrich BOII iiber Thomas von Aquin)« u no- 
vinama Die Zeit, Nr. 138, od 16. 9. 1983, str. 47. Tu on o Tomi piše: »samo je jedan 
put 'iskočio iz kože", naime kad mu je njegova obitelj u zatvorsku sobicu poslala neku 
grešnicu da ga odvede od njegova monaškog puta. I tada se on ne samo razgnjevio 
nego je — što se o njemu inače ne izvješćuje — i bio neuljudan: krenuo je na ljepoticu s 
gorućom glavnjom te je potjerao umjesto da s njome raspravlja /.../ da bi je odvratio 
od njenog puta« (načina života - op. A. P.). 

Sve se to potpuno slaže s grafološkom prosudbom Tomina rukopisa. 
Naime Girolamo Moretti je — neznajući o čijem se rukopisu radi niti iz 
kojega je stoljeća — ocijenio da je dotična osoba »u seksualnosti bila bez 
idealiziranja i imala je dosta poticaja provale seksualne raznježenosti«; 
dalje: ta se osoba »odlučila na odricanje da služi istini, pa se morala boriti 
sa silovitošću svoje naravi da bi /.../ uništila ambiciju, senzualnost i neum- 
jerenost«.“““ Tocco primjećuje da se Toma »otada upravo zgražao od po- 
gleda na žene, te je izbjegavao njihovo društvo koliko god je mogao«. 
Toma je, dakako, znao za Sirahovu opomenu: »Odvrati pogled svoj od 
ljupke žene... Mnoge već zavede ženina ljepota.« (Sir 9,8). Ali se ipak čini 
da je Tocco previše dramatizirao posljedice opisanog događaja. Naime, 
bez sumnje možemo na Tomu primijeniti ono što je sim napisao o kre- 
posti umjerenosti (temperantia). Po njemu je umjereni čovjek (tempera- 
tus) savršeno uzdržljiv (continens):*“ u takvom je tjelesna požuda os- 
labljena »zbog hvalevrijednog duhovnog uzroka, tj. zbog žestine nadna- 
ravne ljubavi ili jačine razuma«.“' A to je u skladu s već spomenutom 
grafološkom prosudbom G. Morettija, po kojoj se ta osoba (Toma) »na- 
kon donijete odluke više ne povlači i svladava sve zapreke da bi postigla 
određeni cilj«. 

Zbog tih razloga opravdano je držati da je Tomino ponašanje prema 
ženama bilo mnogo normalnije nego što nam ga Tocco prikazuje. 

Toma je u zatvoru u Montesangiovanniju i u kućnom pritvoru u Roc- 
casecci boravio oko godinu dana, možda i nešto više (od svibnja 1244. do 
nekog nepoznatog datuma tijekom 1245). Tijekom toga vremena razgo- 
varao je s majkom i sestrama koje je majka k njemu slala da bi ga od- 
vratile od dominikanskoga zvanja.“'“ Uskoro su to postali duhovni raz- 
govori u kojima je on poučavao svoje sestre u Sv. pismu i u duhovnom 
životu. On je naime i sam u to vrijeme čitao Bibliju i studirao tadašnji 
teologijski priručnik, tj. Sentencije Petra Lombardskog. Čak je najstariju 
sestru Marottu toliko »oduševio za Božju ljubav i prezir svijeta«“““ da je 
postala benediktinka. Toma je dakle i tu uvidio da su žene »bića koja se 
mogu Bogu posvetiti kao i muškarci; i one su sposobne da prime pouku i 
prodru u božanske tajne Pisma«.““ Toma će poslije napisati da su Bogu 
posvećene žene ili djevice »zaručene s Kristom te bivaju promaknute na 


247 G. MORETTI, »Grafološki sud O rukopisu Tome Akvinskog«, preveo A. Fazinić, u 
Crkva u svijetu, XTV (1979), br. 3, str. 278, Split. 

248 G. DE TOCCO, nav. dj., (bilj. 236), g. 10; FERRUA, nav. dj., str. 75. 

249 Summa theol., II-I, q. 155, a. 4. 

250 Ondje, ad 2. 

251 G. MORETTI - A. FAZINIĆ, nav. čl, str. 278. 

252 Usp. WALZ, nav. dj. (bilj. 237), str. 52-54; WEISHEIPL, nav. dj. (bilj. 237), str. 34. 

253 G. DE TOCCO, nav. dj., gl. 1% FERRUA, nav. dj. (bilj. 237), str. 40. 

254 C. CAPELLE, nav. dj. (bilj. 23), str. 40. 

muško dostojanstvo jer su oslobođene od podložnosti muževima i nepos- 
redno združene s Kristom«.“““ Primjećuje također da im u redovničkim 
zajednicama. može biti povjerena (ex commisione) predstojnička služba 
(praelatio).?* * Kada pak piše da je »žena katkada u duši bolja od mnogih 
muškaraca«, vjerojatno je mislio i na svoje sestre uspoređujući ih s bra- 
ćom prilično gruba ponašanja (no i braća su se poslije obratila!). 

Što se tiče majke Donne Theodore, bez sumnje ju je Toma štovao i 
ljubio, ali mu je jamačno smetalo njezino neshvaćani anje u izboru njegova 
zvanja. »Nije nemoguće« - piše Catherine Capelle?* — »da je mlađi To- 
ma stav svoje majke ocijenio kao manjak inteligencije, kao karakteristični 
znak ženskog roda.« 

Zaključujući, možemo reći da je Toma do svoga puta u Pariz i Kolin 
imao sa ženama i negativnih i pozitivnih iskustava, kao uostalom i s muš- 
karcima. 

Pratimo još, koliko nam dopuštaju povijesni dokumenti, njegov odnos 
spram rodbine u idućim godinama života. Jamačno mnogo druženja nije 
bilo, ali su ona bila srdačna. Jednoj je nećakinji, Franciski, ženi Annibal- 
dea od Ceccana, isposlovao od napuljskog kralja dozvolu da se kroz tri 
mjeseca može liječiti u nekom lječilištu kraj Napulja. ? Kad j je god 1274. 
iz Napulja putovao na opći sabor u Lyonu, kod nje se u dvorcu Maenza 
zaustavio bar tjedan dana, da bi se odmorio. Tu se dogodio i onaj neo- 
bičan događaj sa sleđevima.2*% Koliko mu je ona bila privržena, a zacijelo 
ion njoj, vidi se iz toga što j je od opata iz Fossanova isposlovala da može 
vidjeti njegovo mrtvo tijelo i oplakati pa. O drugim sestrama i neća- 
kinjama nemamo mnogo pouzadnih podataka. Znamo da je dva-tri mje- 
seca prije svoje smrti posjetio svoju sestru Theodoru, groficu od Sanse- 
verina.“““ Sestra ga je s ljubavlju primila, ali od željenog oporavka — radi 
čega je išao k njoj — nije bilo ništa. Kad je odlazio od nje, nije mogla 
sakriti suze sluteći da se vide posljednji put na zemlji. 

Osim svoje rodbine, Toma je poznavao još dvije znamenite žene svoga 
vremena: Blanku iz Kastilije, majku kralja Ljudevita IX, s kojim je imao 
veoma čvrste veze, i Margaritu iz Brabanta (odnosno Adelaidu), vojvot- 
kinju od Brabanta. Blanka je umrla upravo kad se Toma iz Kolna vratio u 
Pariz (1252). Inače, ona je dvaput bila regentica Francuskog kraljevstva, 


255 Usp. Lectura in I ad Corinthios 11, lect. 2; u izd. R. CAL, nav. dj. (bilj. 107) br. 600. 

256 S. THOMAS, In IV Sent., d. 25, 4.2, a. 1, q. 1 ad 2-3; Suppl., q. 39, a. 1 ad 2-3. 

257 Ondje, ad 1. 

258 C. CAPELLE, nav. dj. str. 39. 

259 V. bilj. 237. Također, WALZ, nav. dj., str. 18 

260 Usp. G. DE TOCCO, nav. dj. gl. 56; FERRUA, nav. dj., str. 104-105. WALZ, nav. dj., 
str. 196. WEISHEIPL, nav. dj., str. 325. 

261 TOCCO, nav. dj., gl. 63; FERRUA, nav. dj., str. 112. 

262 Usp. WALZ, nav. dj., str. 191-192. WEISHEIPL, nav. dj., str. 321-322. 

Kad je njezin sin, kralj Ljudevit IX, odlazio na križarsku vojnu, rekao je 
svojoj majci: »Ostavljam vam troje djece... i Francusko kraljevstvo, da nji- 
ma vladate. Znam da ćete djecu dobro čuvati i da ćete kraljevstvom dobro 
upravljati.« “* Za vojvotkinju iz Brabanta Toma je, na njezinu molbu, na- 
pisao djelce O vladanju Zidovima (De regiminae Iudaeorum). Je li to bila 
vojvotkinja Adelaida (+1267), koja je, zajedno sa svojim mužem, bila vrlo 
privržena Dominikanskom redu, ili je to bila grofica, odnosno vojvotkinja, 
Margarita (+1271), kći Ljudevita IX, i žena Ivana I. od Brabanta, ne zna 
se pouzdano. Weisheipl se odlučuje za ovu drugu, dok je Walz neodlu- 
čan. 

Toma je jamačno te žene smatrao izuzetkom od pravila, kao nešto što 
je protiv »onoga što se obično zbiva«, »što se rijetko događa«, kako se on, 
u jednom drugom kontekstu, izražava (TI-II, q. 150, a. 1 ad 1). 

Catherine Capelle, razmišljajući od Tominu osobnom stavu prema že- 
nama, zaključuje: »Toma je dakle ipak poznavao žene srednjovjekovne 
aristokracije; mogao je u njima vidjeti sposobnost za razmišljanje, požr- 
tvovnost i ljubav. Ali zasigurno je također morao primijetiti da ta bića, 
različita od muškaraca, imaju jednu bitnu ulogu — osim onih koje su poz- 
vane u redovnički stalež, — a to je da rađaju djecu. Ta se perspektiva 
savršeno slagala s ulogom koju su neka tumačenja Biblije dodjeljivala že- 
ni: rađati djecu. Može li se Anđeoskom Naučitelju zamjeriti što je usvojio 
takav stav? Ili, je li on i mogao u onoj društvenoj i misaonoj sredini misliti 
drukčije? U toj sredini on je vidio gospodarice dvoraca da poučavaju slu- 
žinčad u nauku vjere; zbog toga je i mogao napisati da je njihova dužnost 
poučavati u vjeri (Summa theol., HI, q. 55, a. 1 ad 3). Iskustvo nije bilo 
uzalud.« 

Što dakle odgovoriti na pitanje: Je li Toma bio ženomrzac? Odgovor je 
odlučan i niječan, kao što slijedi iz svega onoga što smo do sada izložili. 
Njegovo se druženje sa sestrama i nećakinjama razvijalo u ozračju rod- 
binske ljubavi. S drugim ženama Toma nije imao mnogo kontakta, ali ne 
zato što bi ih mrzio, nego zato što mu njegov životni put dominikanca i 
profesora teologije u ondašnjem vremenu nije pružao prilike za to. Onu 
silnu prirodnu energiju koju je posjedovao, iskoristio je za stvaralački rad 
u svom zvanju. Nije on, zacijelo, trpio od »neosjetljivosti« (vitium insen- 
sibilitatis, II-TI, q. 142); osjećao je i on — kako smo vidjeli — prirodnu nak- 
lonost prema ženama, ali dao je prednost »kontemplaciji i božanskim 
stvarima«.““' Budući da Toma neprestano naučava da milost ne uništava 
narav, nego je liječi, usavršava i uzdiže, slobodno je misliti da je ta nad- 


263 Citirano po C. CAPELLE, nav. dj., str. 40. 

264 WEISHEIPL, nav. dj., str. 398. WALZ, nav. dj., str. 138. 
265 C. CAPELLE, nav. dj., str. 41. 

266 Summa iheoL., II-IL, q. 142, a, 1. 

naravna ljubav u njemu na neki način preuzela i preobrazila tu prirodnu 
naklonost te je svojom širokogrudnošću obuhvaćala Boga i ljude, muš- 
karce i žene. 


Zaključak 


U zaključku utvrđujemo nekoliko točaka koje proizlaze iz našeg razla- 
ganja. 

1. Tema o ženi rubna je tema Tomine filozofijsko-teologijske misli, jed- 
nostavno zato što tada nije bila aktualna. 

2. Toma je teolog i filozof, ali je kao takav morao voditi brigu o suv- 
remenim prirodoznanstvenim mišljenjima. A jedno od tih mišljenja bila je 
Aristotelova teorija o oplodnji, prema kojoj je muškarac u tome procesu 
glavni i aktivni čimbenik; iz toga je pak slijedio zaključak da je žena, bio- 
loški gledajući, slučajno ljudsko biće. Žena bi prema tome bila nesavr- 
šenija od muškarca premda ostaje pravo ljudsko biće, biće s umskom du- 
šom. Ta postavka o ženi kao nesavršenom ljudskom biću nije teologijska, 
nego prirodoznanstvena i donekle filozofijska. 

3. S tom prirodoznanstvenom tezom bili su potpuno u skladu — kako se 
svima činilo — i neki biblijski tekstovi, kao i društveno-kulturne prilike 
ondašnjeg vremena. Sve je to predstavljalo granice koje Toma nije uspio, 
a nije ni mogao prekoračiti. Stoga neka Tomina mišljenja — npr. o podlož- 
nosti žene mužu, o njezinoj isključenosti iz javnih službi, o njezinoj ne- 
sličnosti s Bogom u nekim nebitnim stvarima — treba čitati i tumačiti u 
kontekstu društveno-kulturnih okolnosti onoga doba, koje, naravno, tre- 
ba dobro poznavati. No ne treba zaboraviti ni to da se Toma trudio — 
koliko je mogao — ublažiti po ženu nepovoljne posljedice koje su proiz- 
lazile iz takvog poimanja ženina položaja. Cak mu je katkada uspjelo mal- 
ko odškrinuti vrata prema daljem napretku. 

4. A napredak je i po Tominim načelima moguć. Ako je već onda bilo 
žena koje nisu bile podložne muškarcima (redovnice), ili koje su obnašale 
javne službe, Toma je morao uočiti da to po sebi nije nemoguće, ili da to 
nije protunaravno. Pa kad Toma kaže da je žena po naravi (naturaliter) 
podložna mužu, to se mora uzeti u nekom širem i relativnom smislu. 
Prema tome, promjene tu nisu isključene. Uostalom sam Toma izričito 
piše: »Ljudska narav nije nepromjenjiva kao Božja. I stoga se naravno 
pravo može razlikovati prema raznim stanjima i okolnostima u kojima lju- 
di žive.«2#* Time, dakako, ne tvrdimo da je Toma jasno predvidio na- 
predak u pogledu ljudskih i kršćanskih prava žene. 


267 Ondje, I-II, q. 94, a. 5. 
268 Suppi., q. 41, a. 1 ad 3; Žn IV Sent.. d. 26. q. 1. a. 1 ad 3 (u izd. Parmensis t. VII, str. 
918). 


253 


AUGUSTIN PAVLOVIĆ 


5. Sv. Tomu treba čitati i razumjeti u skladu s njegovim temeljnim na- 
čelima, a ne prema primjenama u ondašnjoj društveno-kulturnoj sredini. 
A temeljno njegovo načelo u filozofiji — s obzirom na našu temu — jest da 
je žena čovjek, jer ima umsku dušu, i da je ona, gledana sa stajališta opće 
naravi, dakle i sa stajališta Tvorčeva, po sebi namjeravano ljudsko biće. U 
teologiji pak glavno je Tomino načelo da su i muškarac i žena slika Bož- 
ja?* te zato jednakopravni. Zato su i žene, kao i muškarci, sposobne za 
sve darove milosti. 

Ta načela, osobito ovo teologijsko, jesu »prakamenje«2/% Tomine nau- 
ke na kojem treba graditi jednakopravnost muškarca i žene. Zato je Mary 
Daly i napisala da Tomino »teologijsko viđenje slike Božje u ljudskoj na- 
ravi /.../ podupire pravu ravnopravnost između muškarca i žene«. 4 

6. Na ta su se načela trebali pozivati branitelji i braniteljice ženskih 
prava, a ne na drugorazredno, tj. na socijalne primjene, uvjetovane onim 
vremenom. Onako isto kao što su se pozivali na Knjigu postanka 1,27 i na 
Poslanicu Galaćanima 3,28, a ne na svetopisamske tekstove uvjetovane 
ondašnjom civlizacijom! Što nisu tako činili, ili što protvinici ženskih pra- 
va nisu dovoljno uzimali u obzir ona temeljna Tomina načela, treba žaliti, 
ali to nije krivnja sv. Tome Akvinskog. 

7. Toma nije bio ženomrzac. Može se reći da je njegovo doba u od- 
ređenom smislu bilo takvo, ali on osobno ne. Ta kako bi i mogao kad je 
toliko cijenio ljubio jednu ženu, Majku Božju,2"Ž da nije mogao ne ci- 

ij J J » Maj ju, i) Bi 
jeniti i ne ljubiti sve njezine sestre, u smislu Augustinove izreke, koju on 
3 : Benom 2 : 213 
ponavlja: »nemojte žene prezirati: Sin Božji rođen je od žene!« 


269 Summa theol, 1, q. 93,a. 4ad 1. 

270 Izraz je od Annemarie Griinfelder, ali u drugom kontekstu; naime ona kaže da treba 
iskopati nešto kao kršćansko »prakamenje« da bi se ženama podarilo uvjerenje kako 
su one doista »cjeloviti i izvorni nacrti, a ne mas occasionatus«. Usp. Bogoslovska 
smotra, LX (1990), br. 3-4, str. 218. 

271 V. bilj. 41. i odgovarajući citat u tekstu, 

272 V. ovdje 2. 1. A, Treći dio Suma teoL, a). Vidi i njegovo »Iziaganje o Anđeoskom 
pozdravu, tj. o Zdravomariji« (Stožeri kršćanske vjere, Split, Symposion, 1981, str. 209- 
220). 

273 Summa theol., HI, q. 35, a. 4. 

Pripomena: 

Izražavam na ovom mjestu posebnu zahvalnost svomu subratu Tomi Verešu koji me 
je zapravo potaknuo da obradim ovu temu, te mi sakupio i dostavio najveći dio do- 
maće i strane literature o njoj i napokon stilski dotjerao cijeli tekst. 

TOMA AKVINSKI O ŽENI 


THOMAS AQUINAS ABOUT WOMAN (PART II) 


Augustin Pavlović 


Summary 


The second part of the study "Thomas Aquinas about Woman" (part I was 
published in "Obnovljeni život" No. 1/1992) consists of two main thematical 
units: the first one treats negative statemenis about woman, the second one 
Thomas" personal attitude towards women. 

After pointing out all the texts from the works of Thomas Aquinas which 
are explicitly positive regarding woman, at present the author comprehen- 
sively quotes and comments negative statements of St. Thomas conceming 
woman. These sentences are to be placed wtihin the context of the social 
and doctrinal positions of woman in the 13th century as well as of the way 
of interpreting biblical texts at that time. In his writings, Thomas considered 
woman as being subordinated to man, primarily with regard to marriage 
and family. She is subordinated in the sense of domestic, family life, not as 
a servant. This relationship is similar to the one between citizens equal in 
their rights. Both man and woman are persons. The image of God is com- 
mon to both sexes, because its fundaments are in the spirit (mens). 
Thomas, as a matter of fact, makes at least one little step forward in con- 
ceiving the marital relationship as a partnership between equals who are 
subordinated to one another in love. 

Dealing with the participation of women in public offices the author first 
describes real situation at that time, then he treats Thomas" thoughts about 
it. At the end he puts the question about woman receiving the sacrament of 
priesthood. 

The second thematical unit analyses Thomas" concrete life experiences 
and draws conclusions on his personal attitude towards women. 

Woman is an image of God as well as man, she is capable for all gifts of 
grace, both here, on earth as in eschaton, exactly the same as man. Thomas 
appreciated woman's role, especially in marriage and family life, as well as 
her commitment and sanctification in religious life. 

